கேள்வி: மருத்துவர் சர்மிளா - வாழ்க்கை வரலாறு பற்றி தகவல் சொல்.
பதில்: சர்மிளா மருந்து சம்பந்தப்பட்ட தொழில் புரியும் கோதண்டராமன் என்பவரின் மகளாகப் பிறந்தார்.[https://web.archive.org/web/20030309125403/http://thehindu.com/thehindu/mp/2002/07/24/stories/2002072400180300.htm] இவர் சிஎஸ்ஐ பள்ளியில் படித்து பின்னர் மருத்துவ பட்டம் பெற்றார். இவர் கோபாலகிருஷணன் என்பவரின் வழிகாட்டுதலின் கீழ் பத்து வருடங்கள் பரதநாட்டியம் கற்றுக்கொண்டார். சர்மிளா ஜெயா தொலைக்காட்சி (பின்னர் ஜேஜே தொலைக்காட்சி) வினாடி வினா நிகழ்ச்சிகளைத் தொகுத்து வழங்கத் தொடங்கினார். இதைத் தொடர்ந்து ”இந்த வாரம் இவர்” என்ற உரை நிகழ்ச்சியை நடத்தினார். இந்நிகழ்ச்சியில் இவர் பல பிரபலங்களை நேர்காணல் செய்தார். பின்னர் தொலைக்காட்சியில் பாலியற் கல்வி தொடர்பான விவாதங்களை நடத்த விரும்பிய பிரபல மனநல மருத்துவர் மருத்துவர் என். மாத்ருபூதம் இவரைக் கடிதங்களைப் படிக்கத் தேர்ந்தெடுத்தார். இந்நிகழ்ச்சி, ''புதிரா புனிதமா?'' எனும் தலைப்பில் ஒளிபரப்பானது. இந்நிகழ்ச்சியைத் தொகுத்து வழங்கியதற்காக "தைரியமானவர்" என்று அழைக்கப்பட்ட சர்மிளா பிரபலமானார். இதன் மூலம், இயக்குநர் கைலாசம் பாலசந்தர் இயக்கிய தொலைக்காட்சி தொடர்களான ஜன்னல் மற்றும் இரண்டாம் சாணக்கியன் தொடர்களில் நடித்தார். நடிப்பின் நுணுக்கங்களைக் கற்பித்த பாலசந்தரை தனது வழிகாட்டியாகவும் குருவாகவும் சர்மிளா கருதுகிறார்.